Page:King Alfred's West-Saxon Version of Gregory's Pastoral Care (2).djvu/372

Hatton MS.] Saducia anmodlice his ehtan, he tiolode hie betwux him to toscadanne, & ðus cwæð: Hwæt do ge, broður, doð esnlice. Hu, ne eom ic eower gefera, & eom Fariscisc swa same swa ge? Ond forðæm mín monn eft ðe ic bodige ymb ðone tohopan deadra monna ærestes. Forðæm he cwæð ða word, forðæm ða Saducie antsacodon ðære æriste [æfter deaðe, & ða Farisseos geliefdon ðære æriste], swa swa ða halgan gewritu bodigað. Swa he tosced ðara ehtera anmodnesse ðe hine ær woldon fordon, & Paulus com gesund ðonon. Eac sint to manianne ða ðe on ðam beo abisgode ðæt hie sibbe tiligað, ðæt hie ærest tilgen to kyðanne ðæm ungesceadwisum modum hu sio lufu beon scyle ðære inweardlican sibbe, ðylæs him æfter firste sio uterre sib derige; forðon, ðonne ðonne hie geðenceað ða ryhtan lufe, ðæt hie eac geðencen ðæt hie ne weorðen beswicene mid ðære uterran lufe, & ðonne hie óngitað ða godcundan sibbe, ðætte sio eorðlice sib hi ne geteo to wirsan. Ond eft ðonne sume yfele menn swa gerade beox ðæt hie ne magon godum monnum derian, ðeah hie willen, ðonne is betere ðeah ðæt mon eorðlice sibbe betwux ðæm fæstnige, oððæt hie mægen ongietan ða uplican sibbe; ðætte hie ðurh ða menniscan sibbe mægen astigan to ðære godcundan sibbe, ðeah hio him ðonne giet feorr sie, forðæm ðæt yfel hiera unryhtwisnesse hie hæfð ðonne giet ahierde, ðætte hie ðonne gemonnðwærige sio lufu & sio geferræden hiora niehstena, & hie to beteran gebrenge. the outer peace injure them after a time; that, when they think of righteous love, they may also take care not to be deceived by the outer love, and when they understand the divine peace, the earthly peace may not deteriorate them. And again, when any bad men are so circumstanced as not to be able to injure the good, although they desire it, it is better to confirm earthly peace between them, until they can appreciate sublime peace; that through human peace they may ascend to divine peace, although it is yet far from them, because the evil of their unrighteousness still hardens them, that love and the society of their neighbours may humanise and reform them.